Բերմեխա

**Բերմեխա** (), **Բերմեյա** (), Մեքսիկական ծոցի՝ 16-20-րդ դարերի քարտեզների համաձայն՝ ենթադրաբար, Յուկատան թերակղզու ափին գտնվող ուրվական կղզի։ 1990-ական թվականներից Բերմեխայի գոյություն ունենալու փաստը կարևոր է դարձել՝ Հոյոս-դե—Դոնա նավթահանքի պատկանելությունը որոշելու համար։

[285px|մինի| [1914|1914 թվականի քարտեզ՝ Դեյվիդ Ռամզի պատմական հավաքածուից]]

Չնայած այն հանգամանքին, որ այլ կղզիների համեմատ՝ այդ կղզու տեղակայումը 16-րդ դարի իսպանացի քարտեզագետների կողմից բավականին հստակ էր նշվել, և կղզին ակնհայտ տեսանելի էր քարտեզներում մինչև 20-րդ դարի կեսը և նույնիսկ մինչև 1990-ական թվականները, այն չգտնվեց ո՛չ 1997 թվականի փորձագիտական խմբի կողմից, ո՛չ 2009 թվականին կատարված ավելի մանրամասն հետազոտության ժամանակ, որն անցկացվել է Մեքսիկայի ազգային ինքնավար համալսարանի կողմից՝ Մեքսիկայի պատգամավորների պալատի կողմից տրված հանձնարարականի հիման վրա։

Կղզին առաջին անգամ հիշատակվում է շրջանի կղզիների ցուցակում, որը հայտնի է *«El Yucatán e Islas Adyacentes»* անվամբ։ Այս ցուցակի հեղինակը Ալոնսո դե Սանտա Կրուսն է, որը հրատարակվել է 1539 թվականին Մադրիդում։ Կղզու հստակ դիրքը նշված է նաև *«Espejo de navegantes»*-ում (Սևիլյա, մոտավորապես 1540 թվական), որի հեղինակը Ալոնսո Չավեսն է, ով գրել է, որ հեռավորությունից այս կղզին շիկակարմիր տեսք ունի ()։ Ֆրանս-մեքսիկական քարտեզագիր Միշել Կոլպայի ներկայացրած տվյալների համաձայն՝ 1844 թվականից բրիտանական քարտեզները կղզու սուզումը նշում են մոտավորապես 60 ծովային սաժեն։

Բերմեխայի՝ նկատելի կորստյան վերաբերյալ բացատրությունների փորձերը ներառում են ավելի վաղ արված քարտեզագրությունների սխալները, օվկիանոսի հատակի ռելիեֆի փոփոխությունները, ծովի մակարդակի բարձրացումը։ Մեքսիկայի նախկին կոնգրեսական Էլիաս Մարկես Կարդենասը 2010 թվականին հրապարակել է կղզու անհետացման վերաբերյալ միջառարկայական ուսումնասիրություն, պնդում է, որ ԿՀՎ-ն պայթեցրել է կղզին՝ «պատուհան բացելու» համար ԱՄՆ-ի կողմից Հոյոս դե Դոնայի նավթահանքը ԱՄՆ բացառիկ տնտեսական գոտում ներառելու նպատակով։ Կարդենասը հավաստում է, որ Մեքսիկայի կառավարությունն «այդ կղզու նկատմամբ ունի ինքնավարության և պատմական իրավունքներ»։

Իրավիճակի անորոշությունը մեծացնում է Մեքսիկայի պետական գերատեսչությունների արխիվներից՝ 2000 թվականին Մեքսիկայի և ԱՄՆ-ի միջև կնքված 10-ամյա հուշագրին վերաբերող փաստաթողթերի կորչելու հավանականությունը։ Այդ հուշագիրը վերաբերում է այդ շրջաններից ածխաջրածնի արդյունահանմանը, ինչպես նաև ամերիկյան քարտեզների շրջանառությանը, որոնք վերաբերում էին այս կղզու նկատմամբ ԱՄՆ-ի հավակնություններին (տես.՝ աջակողմյան քարտեզը)։

2008 թվականին Միգել Անխել Գոնսալես Ֆելիքսը, ով տեղորոշման բանակցություններում խորհրդատուի դեր ուներ, հայտարարել է, որ կղզին հայտնաբերվել է 40-50 մետր խորության վրա սուզված։

Հայտարարվում է, որ կղզու մակերեսը հավասար էր 80 քառակուսի մետրի։

## Հոյոս-դե-Դոնա
Հոյոս-դե-Դոնա (, ) նավթահանքը, որի բացումը Բերմեխայի գոյության հարցին հաղորդում էր ռազմավարական նշանակություն, կազմված է երկու մասից, որոնք գտնվում են ԱՄՆ-ի և Մեքսիկայի սահմանին՝ Մեքսիկական ծոցի մեջտեղում, Բերմեխայից դեպի հյուսիս-արևմուտք և հյուսիս-արևելք։

Բերմեխայի անհետացումը հանգեցրեց Բացառիկ տնտեսական գոտու սահմանների փոփոխության։ Արդյունքում 2000 թվականի հունիսի 9-ին նախագահներ Էռնեստո Սեդիլյոն և Բիլ Քլինթոնն ստորագրեցին Սեդիլո-Քլինթոնի պայմանագիրը, որի համաձայն՝ տնտեսական գոտու սահմանը Մեքսիկական ծոցում տեղաշարժվեց դեպի հարավ, և Հոյոս-դե—Դոնայի տարածքը անցավ ԱՄՆ-ի ենթակայությա ներքո։ Մեքսիկան շարունակում էր կղզու փնտրտուքները, բայց՝ անարդյունք։

ԱՄՆ-ին անցած նավթային պաշարները գնահատվում են ավելի քան 22 միլիարդ բարել (2018 թվականի գնային տվյալների համաձայն՝ $1,5 տրիլիոնից ավելի)։

## Ծանոթագրություններ

Կատեգորիա:Կատեգորիաներ ըստ կղզու
Կատեգորիա:Կղզիներ այբբենական կարգով
Կատեգորիա:Կղզիներ ըստ երկրի
Կատեգորիա:Կղզիներ ըստ ծովի
Կատեգորիա:Կղզիներ ըստ օվկիանոսների
Կատեգորիա:Կղզիների ցանկեր
Կատեգորիա:Ուրվական կղզիներ